கர்த்தெகனா நகரம் (Cartagena), குடியேற்றக் காலத்தில் கர்த்தெகனா தெ இந்தியசு (Cartagena de Indias, Cartagena de Indias ), 1533இல் <MASK>வின் கரிபியன் வலயத்தில் வடக்குக் கடலோரத்தில் நிறுவப்பட்ட பெரியத் துறைமுகமாகும். இது மக்டெலெனா ஆற்றுக்கும் சினு ஆற்றுக்கும் இடையே அமைந்துள்ளது. இது 1540களில் எசுப்பானியா மற்றும் அதன் வெளிநாட்டு  இராச்சியத்தின் முதன்மைத் துறைமுகமாக விளங்கியது.  குடியேற்றக் காலத்தில் இங்கிருந்து தான் பெருவிய  வெள்ளி  எசுப்பானியாவிற்கு ஏற்றுமதியும் ஆபிரிக்க அடிமைகளின் இறக்குமதியும் செய்யப்பட்டது.  இத்துறைமுகம் கரீபிய கொள்ளைக்காரர்களிடமிருந்து பாதுகாப்புடன் விளங்கியது. இது  பொலீவர் மாநிலத்தின் (டிபார்ட்மென்ட்) தலைநகரமாகவும் விளங்குகிறது. 2016இல் இந்நகரத்தின் மக்கள்தொகை 971,592. கொலம்பியாவிலுள்ள நகரங்களில் ஐந்தாவது பெரிய நகரமாக கர்த்தெகனா உள்ளது. கரிபிய வலயத்தில் பார்ரென்குலாவை அடுத்து இரண்டாவது பெரிய நகரமாக விளங்குகின்றது. கர்த்தெகனாவின் நகரியப் பகுதியும் நாட்டின் ஐந்தாவது பெரிய நகரியப் பகுதியாகும்.
கர்த்தெகனா, கொலம்பியா
கொலம்பியா பெரு தூனிசியா கார்த்திஜை